Asle Sudbø

Asle Sudbø (født 3. mai 1961) er en norsk professor i fysikk ved Norges teknisk-naturvitenskapelige universitet.

Sudbø har gjort prisbelønte bidrag til teorien for superledere og beslektede emner:

 1995 mottok han Fridtjof Nansens belønning for yngre forskere
 I 2005 mottok han Møbiusprisen fra ForskningsrådetOm tildelingen av Møbiusprisen Universitetsavisa 
 I 2019 ble han Fellow of the American Physical Society, med begrunnelsen: «For pioneering contributions to the theory of vortex matter in strongly fluctuating superconductors, superfluids, and multicomponent condensates.»

Han er en av fire «primary investigators» ved Center for Low Dissipation Quantum Spintronics (QuSpin), et senter for fremragende forskning (2017–2026) ved NTNU.

Sudbø var president i Norsk Fysisk Selskap i årene 2018 til 2021.

Asle Sudbø var blant medforfatterne av tvillingbroren Jon Sudbøs artikkel om munnhulekreft, publisert i The Lancet, der Jon Sudbø senere innrømmet å ha jukset med datagrunnlaget. I forbindelse med granskningen av Sudbø-saken stilte Asle Sudbø sin datamaskin og alt sitt materiale til rådighet for granskning. Granskningskommisjonen fant ikke grunn til å kritisere Asle Sudbø i forbindelse med denne saken og Norges teknisk-naturvitenskapelige universitet fant heller ingen indikasjoner på at han kjente til brorens juks med grunnlaget til artiklene han hadde vært medforfatter på.

 Referanser 

 Eksterne lenker  



Kategori:Norske fysikkprofessorer
Kategori:Professorer ved NTNU
Kategori:Fridtjof Nansens belønning for yngre forskere
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Medlemmer av Norges Tekniske Vitenskapsakademi
Kategori:Prisen for fremragende forskning